Saphir Taïder

Saphir Sliti Taïder (سفير سليتي تايدر, lindur më 29 shkurt 1992) është një futbollist algjerianë që luan akutalisht si mesfushor me klubin anglez Bologna në Seria A. Që nga viti 2013 është edhe lojtar i Algjerisë.

 Karriera  
Grenoble

Taïder bëri debutimin e tij si profesionist në Ligue 1 me Grenoblen me 15 Maj 2010 në një ndeshje kundër Marseilles. Në sezonin e dytë, këtë rradhë në Ligue 1, ai koleksionoi 25 ndeshje duke shënuar edhe një gol.

Bologna

Më 4 korrik 2011, ai la skuadrën e tij pas një sezoni të dështuar, gjë që i kushtoi rënien në Ligue 2, duke kaluar te klubi iyalian Bologna që luante në Serie A, ai firmosi një kontratë katër-vjeçare. Debutimin e tij me fanellën "kuqeblu" erdhi në muajin nëntor në një ndeshje të Kupës së Italisë kundër Crotones. Debutimi i tij në Serie A erdhi më 11 dhjetor në barazimin 2–2 kundër Milanit, ai hyri në fillim të pjesës së dytë duke zëvëndësuar Gastón Ramírez. Në javën e 18, ai luajti si titullar në barazimin 1–1 kundër Napolit. Ai e përfundoi sezonin e parë me Bolognën duke luajtur 14 ndeshje në ligë dhe 2 në kupë.

Më 18 gusht 2012, në një ndeshje të vlefshme për raundin e tretë në Kupës së Italisë kundër Vareses, Taïder shënoi dy gola për ti dhënë fitoren e rëndësishme skuadrës së tij me rezultatin 2–1, duke kaluar me sukses në raundin tjetër. Më 31 tetor, ai shënoi golin e parë në Serie A në humbjen 2–1 kundër Juventusit, duke shënuar golin e përkohëshëm të barazimit. Ai e mbylli sezonin e dytë duke luajtur 34 ndeshje në ligë dhe duke shënuar tre gola.

Inter

Më 20 gusht 2013, ai kompletoi transferimin e tij tek Interi. Më 25 gusht, ai bëri debutimin e tij në Serie A me Interin në fitoren 2–0 në San Siro kundër Genoas, ai hyri në fushë në fundin e lojës duke zëvëndësuar Ricardo Álvarezin. Më 29 gusht, ai u prezuantua zyrtarisht sëbashku me Rolandon dhe Wallacen. Më 22 shtator, ai shënoi golin e parë me Interin në fitoren fantastike 0–7 kundër Sassuolos në Serie A.

Southampton

Më 6 gusht 2014, Taïder u bashkua me klubin e Premier Leagues Southampton në një huazim gjatë sezonit 2014–15, në shkëmbim të sulmuesit Pablo Osvaldo.

Karriera ndërkombëtare

Në vitin 2010, ai mori thirrjen e parë për të luajtur me kombëtaren franeze U–18, dhe pas vetëm dy ndeshjesh, në të njëjtën vit, ai u thirr edhe nga kombëtarja U–19 ku ishte një nga lojtarët kryesorë, ai luajti 10 ndeshje dhe shënoi dy gola.

Në Mars të vitit 2013, ai mori thirrjen e parë për të luajtur me Algjerinë. Më 26 Mars, në debutimin e tij kundër Behinit, ku dhe shënoi golin e dytë në fitoren 3–1 në ndeshjen e vlefshme për kualifikueset e Kupës së Botës 2014.

 Jeta personale 

Taïder ka lindur në Francë nga një baba tunizian dhe mama algjeriane. Ai është vëllai i vogël i Nabil Taïder, që luan me kombëtaren tuniziane dhe me Parmën në Itali.

 Referime 

 Lidhje të jashtme 
 Profili i Saphir Taïder  te espn.com

Kategoria:Lindje 1992
Kategoria:Njerëz që jetojnë
Kategoria:Futbollistë algjerianë
Kategoria:Futbollistë në kombëtaren algjeriane
Kategoria:Futbollistë në Grenoble Foot 38
Kategoria:Futbollistë në Bologna F.C. 1909
Kategoria:Futbollistë në F.C. Internazionale Milano
Kategoria:Futbollistë në Southampton F.C.
Kategoria:Futbollistë në U.S. Sassuolo Calcio
Kategoria:Futbollistë në Ligue 1
Kategoria:Futbollistë në Ligue 2
Kategoria:Futbollistë në Serie A
Kategoria:Futbollistë në Premier League
Kategoria:Futbollistë në 2014 FIFA Kupën e Botës